b'\n_START_ARTICLE_\nDru\xc5\xa1tvo Ko\xc4\x8devarjev staroselcev\n_START_PARAGRAPH_\nDru\xc5\xa1tvo Ko\xc4\x8devarjev staroselcev (kratica DKS) je dru\xc5\xa1tvo, ki zdru\xc5\xbeuje Ko\xc4\x8devarje v Sloveniji, ki se leta 1941 niso izselili iz domovine, njihove potomce ter simpatizerje. Ustanovljeno je bilo leta 1992 v Ko\xc4\x8devskih Poljanah, danes pa ima sede\xc5\xbe v lastnem ko\xc4\x8devarskem centru v Ob\xc4\x8dicah. V eni od dveh stavb je na podstrehi manj\xc5\xa1a muzejska zbirka, v drugi ve\xc4\x8d maket ko\xc4\x8devarskih vasi in hi\xc5\xa1. Posestvo obsega \xc5\xa1e ve\xc4\x8dji sadovnjak jablan._NEWLINE_Prvi predsednik dru\xc5\xa1tva je bil ing. Hans Ivan Jaklitsch iz Srednje vasi pri \xc4\x8crmo\xc5\xa1njicah. Trenutni predsednik je Avgust Gril iz Ko\xc4\x8devskih Poljan, Doris Debenjak iz Ljubljane je bila gospodarica in motor dru\xc5\xa1tva dolga leta, vse do svoje smrti._NEWLINE_Dru\xc5\xa1tvo Ko\xc4\x8devarjev staroselcev med drugim ponuja te\xc4\x8daje v nem\xc5\xa1\xc4\x8dini. Poleg tega si prizadeva za ohranjanje kulturne dedi\xc5\xa1\xc4\x8dine Ko\xc4\x8devarjev in starih sadnih sort na Ko\xc4\x8devskem._NEWLINE_Dru\xc5\xa1tvo se ima za organizacijo nem\xc5\xa1ke manj\xc5\xa1ine in je skupaj s Kulturnim dru\xc5\xa1tvom nem\xc5\xa1ko govore\xc4\x8dih \xc5\xbeena \xc2\xbbMostovi\xc2\xab v Mariboru v\xc4\x8dlanjeno v Zvezo kulturnih dru\xc5\xa1tev nem\xc5\xa1kogovore\xc4\x8de etni\xc4\x8dne skupnosti v Sloveniji.'